Risikostyring i prosjekter

Innen prosjektledelse er risikostyring aktiviteter for å minimere prosjektrisiko, og på den måten sikre at et prosjekt fullføres i tide og innenfor budsjett, samtidig som det oppfyller målene.

Definisjon av risiko og risikostyring 
Amerikanske Project Management Institute (PMI) definerer prosjektrisiko som "en usikker hendelse eller tilstand som dersom den oppstår vil ha en positiv eller negativ effekt på målene til et prosjekt".

Generelle konsepter om risiko, risikostyring og individuell risko har en rekke fellesnevnere på tvers av disipliner som driftsmessig-, økonomisk- og forsikringsmessig risikostyring, hvor det henholdsvis har innvirkning på personell eller økonomi. Virkningene i prosjektrisikostyring er imidlertid mer mangfoldige og varierte, og overlapper mellom økonomiske, tidsplanmessige, kapasitet, kvalitet og ingeniørfaglige disipliner. Av denne grunnen er det i prosjektstyring nødvendig å spresifisere forskjeller. Følgende er gjengitt fra det amerikanske forsvarsdepartementet sin veiledning for risiko-, problem- og mulighetsstyring ved militære anskaffelsesprogrammer:

 Risikostyring: En organisasjons politikk for optimering av investeringer og (individuelle) risikoer for å minimere muligheten for å feile.
 Risiko: Sannsynligheten for at et prosjekt ikke vil nå sine mål.
 En risiko: En enkelt handling, hendelse eller maskinvarekomponent som bidrar til risiko for en innsats.

PMI sin PMBOK utvider definisjonen av risikostyring ved å legge til en fremtidig dato for definisjonen av en risiko. Matematisk kan dette uttrykkes som en sannsynlighet multiplisert med en innvirkning, med inkluderingen av en fremtidig effektdato og kritiske datoer. Å legget til slike fremtidige datoer muliggjør prediktive tilnærminger.

Fremgangsmåte 
God styring av prosjektrisiko avhenger av støtte fra organisatoriske faktorer, at det foreligger tydelige roller og ansvar, og tekniske analyser.

Kronologisk sett kan styring av prosjektrisiko begynne med å gjenkjenne en trussel eller å utforske en mulighet. Eksempelvis kan dette være utvikling gjort av konkurrenter eller innovative produkter. Grunnet mangel på en tydelig definisjon gjøres dette ofte kvalitativt eller semi-kvalitativt ved å bruke produktmodeller eller gjennomsnittsmodeller. Denne tilnærmingen brukes for å prioritere mulige løsninger der det er nødvendig.

I noen tilfeller er det mulig å starte en analyse av alternativer (Analysis of Alternatives), som er en anskaffelsesregel i amerikanske forsvaret som krever at minst tre mulige alternativer analyseres før det besluttes å ta en kostbar investering. Denne prosessen genererer estimater for kostnad og utvikling av potensielle løsninger.

Når man har valgt en tilnærming kan man benytte vanlige verktøy og prosesser for risikostyring i de nye prosjektene:

 Planlegging av risikostyring
 Risikoidentifikasjon og monetær identifikasjon
 Utføring av kvalitativ risikoanalyse
 Kommunikasjon av risikoen til interessenter og finansiørerene av prosjektet
 Raffinering eller iterering av risiko basert på forskning og ny informasjon
 Overvåkning og kontroll av risiko

Til slutt må risikoer integreres for å få et fullstendig bilde slik at prosjektene kan integreres i den bredere risikostyringen til virksomheten slik at man har muligheten til å gripe muligheter som tjener til oppnåelsen av målene.

Verktøy for risikostyring i prosjekter 
Prosjektledere kan ta i bruk risikostyringsverktøy, og disse kan være til hjelp for å lede mer effektivt. Et system for risikostyring i prosjekter (project risk management system) kan imidlertid kreve ekstra kompetanse hos de ansatte som skal bruke det.

Se også 
 Risikostyring

Referanser 

Prosjektledelse